অভিনেতা-পরিচালক কমল হাসান গত দু-সপ্তাহ ধরে একটি বেসরকারি হাসপাতালে ভর্তি ছিলেন পায়ে চোট লাগার জন্য। বাড়ির সিঁড়ি থেকে পড়ে গিয়ে পায়ে গুরুতর  চোট পেয়েছিলেন তিনি। যার ফলে তাঁর পায়ে তিনটি ফ্র্যাকচার দেখা দেয় এবং তার জেরে অস্ত্রোপচার করতে হয়। যার ফলে তার আসন্ন কমেডি-থ্রিলার 'শাবাশ নাইডু'র শুটিং পিছিয়ে পিছিয়ে দিতে হয়।
তবে এখনও তিনি পুরোপুরি সুস্থ নন। এখনও ঠিকমতো নড়াচড়া করতে পারছেন না। তাই চিকিৎসকেরা তাঁকে আরও কয়েক সপ্তাহ বিশ্রাম নিতে বলেছেন। অভিনেতার এক ঘনিষ্ঠ বন্ধু জানিয়েছেন, ছবির দ্বিতীয় ভাগের শুটিং শুরু হওয়ার কথা ছিল জুলাই মাসে। কিন্তু, এই দুর্ঘটনার জেরে শুটিং সেপ্টেম্বর পর্যন্ত পিছিয়ে দিতে হয়েছে। 'শাবাশ নাইডু'-তে অভিনয় ছাড়াও ছবিটির পরিচালনাও করছেন কমল হাসান। আগামী ডিসেম্বর মাসেই তামিল, তেলেগু এবং হিন্দি ভাষায় ছবিটি রিলিজ করবে।
আরও পড়ুন
ব্রাইডাল ফটোশ্যুটে নগ্ন হলেন শ্রুতি